Amilspirts

Amilspirts (pentanols, butilkarbinols, C5H11OH) ir vienvērtīgs spirts ar pieciem oglekļa atomiem molekulā. Amilspirtam ir 8 struktūrizomēri.

+Amilspirta struktūrizomēri Nosaukumi  Struktūrformula  Tips  IUPAC nosaukums  Spoguļizomērija normālais amilspirts, n-amilspirts,butilkarbinols  150px pirmējais 1-pentanols nepiemīt izoamilspirts,izobutilkarbinols,optiski neaktīvais rūgšana]s amilspirts 120px pirmējais 3-metil-1-butanols nepiemīt optiski aktīvais rūgšanas amilspirts 120px pirmējais 2-metil-1-butanols piemīt neopentilspirts,trešējais butilkarbinols 100px pirmējais 2,2-dimetil-1-propanols nepiemīt dietilkarbinols 100px otrējais 3-pentanols nepiemīt metil-n-propilkarbinols 100px otrējais 2-pentanols piemīt metilizopropilkarbinols 80px otrējais 3-metil-2-butanols piemīt dimetiletilkarbinols,trešējais amilspirts,amilēnhidrāts 100px trešējais 2-metil-2-butanols nepiemīt

3 no šiem izomēriem ir hirāli savienojumi un tiem katram ir 2 spoguļizomēri.

Amilspirti ir bezkrāsaini šķidrumi ar asu, nepatīkamu sīveļļas smaku. Slikti šķīst ūdenī. Amilspirtu izgarojumi kairina elpceļu gļotādu un izsauc klepu.

 Atrašanās dabā 
Divi no amilspirtu izomēriem (2-metil-1-butanols un 3-metil-1-butanols) ir galvenā sīveļļu sastāvdaļa (tie veidojas rūgšanas laikā no aminoskābēm leicīna un izoleicīna).

 Iegūšana 
Iegūst no sīveļļām, tās pārdestilējot, kā arī no naftas krekinga gāzēm.

 Izmantošana 
Amilspirtus lieto parfimērijā un pārtikas rūpniecībā lietojamu esteru iegūšanai, kā arī bezdūmu pulvera ražošanā un kā šķīdinātājus.

Kategorija:Spirti
Kategorija:Šķīdinātāji